Acta de la reunió de l’AFA de l’Escola Pere Vila
Data: 29 d’octubre de 2025
Lloc: Escola Pere Vila
Persones assistents: 20

1. Obertura i aprovació de l’acta anterior
S’obre la sessió amb la presentació de l’ordre del dia. Es presenta i s’aprova l’acta de la reunió anterior.

2. Presentació de la nova Junta de l’AFA
Es presenta la nova Junta de l’AFA:
Presidenta: Anna Paltrinieri
Secretari: Daniel Barranger
Vocals: Eloísa Gutiérrez, Marta Iranzola, Laura Suárez, Felipe Herrera, Marieke Bielas, Chiara Seminati, Ilaria Ravai, Oriol Andrés, Lorena Chueca i Diana Franov.
S’anima especialment a les famílies d’Infantil a sumar-se a la Junta.

3. Activitats d’acollida i patis oberts
Es proposa reprendre l’activitat d’acollida de tarda, condicionada al fet que hi hagi un mínim de 10 infants inscrits. Les famílies interessades poden enviar un correu a l’AFA.
Pel que fa als patis oberts, actualment només s’ofereixen a Infantil perquè el pati està ocupat per altres activitats extraescolars. S’explica que les famílies que hi participin s’hauran de responsabilitzar del bon ús dels espais i dels lavabos, i de vetllar perquè els infants no surtin del recinte. Es proposa elaborar un calendari de torns per organitzar aquesta responsabilitat entre les famílies. L’AFA farà arribar novament la informació a les famílies d’I3 per recollir l’interès (a través dels delegats) i, en cas que hi hagi prou demanda, l’AFA donarà suport en l’organització de l’activitat.

4. Consell Escolar
Es recorda la composició del Consell Escolar, que inclou representants del claustre, de l’AFA, de la direcció de l’escola, del districte i de les famílies.
Aquest any calen com a mínim quatre nous candidats per cobrir vacants.
Les reunions són cinc a l’any, d’una hora i mitja aproximadament, i es poden fer en línia.
És un òrgan on es discuteixen qüestions com el projecte educatiu, el calendari, les sortides escolars i els temes econòmics.
L’AFA anima les famílies a presentar-se i s’encarregarà d’enviar les actes a totes les famílies. les famílies tenen veu i participen en qüestions i és important la nostra assistència. 

5. Presentació de comptes 2024–2025
S’exposen els ingressos i despeses del curs anterior:
Ingressos totals: 132.022,10 €
Despeses totals: 133.712,99 €
Els ingressos provenen principalment de les activitats extraescolars, l’acollida, així com de les quotes de socis i subvencions municipals. Les activitats extraescolars s’autofinancen i, a més, generen un marge que permet cobrir part de les despeses de coordinació.

6. Previsió de projectes i despeses 2025–2026
Es presenta la previsió de projectes i despeses per al curs escolar.
Projectes previstos:
· Projecte Biblioteca (amb aportacions de l’Institut Pau Claris, l’Escola i les dues AFAs).
· Xerrades i formacions.
· Compra i renovació de material esportiu i d’instruments.
· Revista Ampere.
· Festes (de la diversitat i de final de curs).
· Altres col·laboracions amb l’escola segons necessitats.

Les famílies poden fer arribar propostes de xerrades o temes d’interès escrivint a info@afaperevila.org.

7. Comissions mixtes i altres iniciatives
Les comissions mixtes estan composades per personal de la escola i famílies. Es reuneixen el tercer dimarts de cada mes a les 12.30 h, amb la possibilitat de trobades híbrides per afavorir la participació. Hi ha xats de WhatsApp per a cada comissió. Les famílies interessades es poden apuntar i unir directament als grups de WhatsApp mitjançant el codi QR disponible.
Les comissions actuals són les següents: Festes, Gènere, Biblioteca, Hort i Festa de la Diversitat, i calen més persones voluntàries a totes les comissions.
A banda, hi han altres iniciatives com Parents Vila Sound, la Revista Ampere (on participen i escriuren alumnes, families, i professorat), la Comissió de la Pau i la Geganta Rosa. Es demana participació de les famílies a en totes les comissions.

8. Comissió de menjador i espai migdia
La Comissió de Menjador està integrada per representants de la direcció, del claustre, de les famílies, del Consell Escolar i del proveïdor (Fundesplai), així com per una persona representant de les famílies dins la comissió.
S’informa que el proveïdor actual, Fundesplai, continuarà fins a final de curs, i que està en marxa un procés de licitació per escollir un nou proveïdor, que iniciarà el servei el proper curs escolar. Es garanteix que els treballadors actuals del menjador podran mantenir el seu lloc de feina.
Fundesplai es pot tornar a presentar a la licitació, ja que no té limitació de mandat. En aquest procés també hi participa l’Institut Pau Claris, i la selecció del nou proveïdor es farà segons els criteris establerts en el concurs i els estàndards mínims fixats pel centre.
La Generalitat revisa anualment la qualitat del servei de menjador i vetlla perquè es compleixin els criteris de selecció i els requisits establerts.
Finalment, es recorda que l’acollida del matí i els casals son servei gestionat directament per l’AFA, també a càrrec de Fundesplai, però independents del contracte del menjador. 

9. Xerrades 2025–2026
Es presenten les xerrades programades. Les properes seran la de Diversitat religiosa, planificada pel dia 11 de novembre i la de Bullying, prevista al mes de desembre (a càrrec de l’Associació NACE). Altre xerrades previstes son: Diversitat corporal, neurodivergències, límits des d’un acompanyament respectuós, riscos de les pantalles i nutrició saludable (a càrrec de Fundesplai).
Les famílies poden proposar més temes.

10. Extraescolars
Aquest curs s’ofereixen 25 activitats extraescolars, davant les 11 activitats de fa deu anys, un augment que reflecteix la creixent demanda de les famílies. L’oferta està limitada a 25 activitats per qüestions d’espai.
Cal un mínim de 10 infants per activitat i es demana un compromís mínim d’un trimestre.
Les activitats amb places disponibles són: Expressió corporal (Infantil), Dansa clàssica (Primària), Skate (Primària) i Patinatge / Hoquei (Primària).
Algunes activitats, com ara la piscina, tenen llista d’espera de manera recurrent. L’AFA ha contactat amb les piscines per valorar la possibilitat d’ampliar el nombre de places, però no és possible augmentar el nombre d’infants per grup. També es recorda que hi ha activitats gestionades directament per l’escola (no per l’AFA), com el Cant Coral (a càrrec de Riborquestra) i Petit Periodistes (a càrrec de Fundiesplai).  

11. Camí escolar segur i Bicibús
El projecte de camí escolar segur està en marxa al barri de Ciutat Vella.
Es crea una xarxa de botigues col·laboradores on els infants poden adreçar-se si necessiten ajuda o contactar els pares. És una iniciativa impulsada per a la escola del Parc de la Ciutadella. Les famílies poden proposar nous establiments.
Es preveu fer una gimcana per donar a conèixer aquestes botigues, però fa falta més participació de les famílies. 
El Bicibús és una iniciativa setmanal de desplaçament sostenible impulsada per n grup de famílies. Es fa cada divendres, amb recorregut fix i grup de WhatsApp i Instagram per coordinar-se. Des de l’AFA, animem les famílies a apuntar-se. 

12. Revolta escolar
És una iniciativa conjunta de diverses AFAs per sensibilitzar sobre entorns escolars segurs, amb talls de carrer trimestrals.
Aquest curs encara no hi ha dates concretes. També es promou allargar el temps dels semàfors del carrer de la escola i desplaçar parades d’autobús actualment davant de la sortida de la escola per millorar la seguretat.

13. Colònies i activitats de recaptació de fons
Els cursos d’I5, 3r i 6è faran colònies aquest curs. Es mantenen activitats de recaptació per finançar les colònies de 6è: venda de pastissos, Castaween, bingo musical, panera de Nadal, Carnestoltes, Sant Jordi i mercats de roba i joguines.
Es planteja la possibilitat d’ampliar un dia més les colònies de 6è, una proposta que ja s’ha traslladat al Consell Escolar i que caldrà debatre i consensuar en aquest òrgan. Es tracta d’una iniciativa que l’AFA fa temps que proposa.
Pel que fa a les colònies d’I5, es disposa d’un fons de suport econòmic per ajudar aquelles famílies que tenen dificultats per assumir el pagament.

14. Festes 
Es presenten les festes organitzades per l’escola i per l’AFA:
Castanyada: 31 d’octubre
Santa Cecília: 21 de novembre
Festa de la Diversitat: 9 de maig
Castaween: 1 de novembre
Festa de la Tardor: 9 de novembre
Taller de Nadal: organitzat per la comissió de festes, es tracta de anar recollint materials reciclats i quedar un cap de semana dins de l’espai de la escola per fer les decoracions. 
Festa de fi de curs (BBQ): juny

Es fa una crida a famílies voluntàries per ajudar en la preparació (especialment paellers per a la festa de la tardor).

15. Beques i ajuts municipals
L’Ajuntament ha unificat el procediment de sol·licitud de beques per extraescolars i casal en un formulari únic, disponible al gener i tenen cobertura d’un any i mig.
Les beques de menjador es gestionen a part. 
Cal estar empadronat a Barcelona i no superar el límit de renda establert.

16. Comunicació i canals d’informació
Es recorda que totes les comunicacions oficials de l’AFA es fan a través de Pere Vila Connecta.

La reunió es tanca agraint la participació de totes les famílies assistents.
 


